Jan Sagedal

Jan Sagedal (født 19. juni 1960 i Froland kommune) er en norsk tidligere kulestøter, styrkeløfter og vektløfter. Han er to ganger norsk mester i kulestøt. I 1987 testet han positivt på det vanndrivende middelet Probenecid, som en av fem norske kastere. I 1992 leverte han ny positiv prøve. Han representerte Froland IL, Sørild FIK og IK Tjalve i løpet av sin karriere. 

 Bakgrunn 
Sagedal vokste opp i Froland kommune med sin tvillingbror Kåre Sagedal, fem ganger norsk mester i sleggekast.

 Friidrettskarriere 
I ungdomsårene representerte Sagedal Froland IL. I 1986 ble han ble norsk mester i kule for første gang, da for Sørild friidrettsklubb. Det gikk 12 år før han fikk sin andre tittel, i 1998, da som medlem av Osloklubben IK Tjalve.

Internasjonalt har Sagedal finaleplassering med 18,71 meter og 9.-plass fra Innendørs-EM i 1992 som beste plassering. Under EM i 1986 støtte han hele 20,38 meter i kvalifiseringen, men nivået var så høyt på 1980-tallet at det holdt ikke til avansement til finalen. 

Hans beste kast ble kastet så tidlig som i 1986, under et stevne i Bodø, den 4. juni. Resultatet 20,76 meter rangerer Sagedal som Norges tredje beste kaster gjennom tidene, bak Lars Arvid Nilsen og Georg Andersen. 

På et stevne i Long Beach i mai 1986 kastet juni kastet han 58,56 meter i diskos, et resultat som plasserer han som nummer 19 i Norge gjennom alle tider (per 2014)

 Dopingsakene 
I 1987 reiste fire norske kastere på treningsleir til Dallas der Lars Arvid Nilsen studerte ved Southern Methodist University (SMU). Det var Jan og Kåre Sagedal, Trond Ulleberg og Arne Pedersen. Alle var markante navn innen norsk friidrett. I Dallas ble de dopingtestet alle fem, og alle leverte prøver med det vanndrivende middelet Probenecid. Nilsen ble i tillegg tatt for bruk av anabole steroider. Da Probenecid ikke stod på listen over forbudte stoffer, ble de utestengt for å ha brakt idretten i vanry, etter det som ble ansett som et forsøk på å skjule eller fjerne andre stoffer i kroppen. Probenecid ble kort tid etter lagt til listen over forbudte stoffer.

I 1992 ble Jan Sagedal testet med metandienon i urinen, et sporstoff av anabole steroider. Han fikk denne gangen fire års utestengelse fra all idrett, straffen ble skjerpet på grunn av saken fra 1987.

 NM-medaljer 
PlasseringØvelseÅrGullKulestøt1986 og 1998SølvKulestøt1982, 1999, 2000 og 2002BronseKulestøt1983, 1985, 1991, 1996, 1997, 2001 og 2003

 Resultater og meritter i styrkeløft http://styrkeloft.no/stevner/?page=loftere&sok=jan+sagedalhttp://styrkeloft.no/gammel/files/historikk/ 

Dato Stevne Alder Klasse Plassering  Knebøy Benkpress Markløft Totalt 12.1980  Sørlandsmesterskap  Åpen  -110 kg  1.-plass  230 kg  175 kg  280 kg  685 kg 03.1980  Junior-NM  Junior  -110 kg  -  -  -  -  - 12.1979  Sørlandsmesterskap  Junior  -110 kg  -  210 kg  -  -  - 10.1979  Kretsstevne  Junior  -110 kg  Ukjent  Ukjent  Ukjent  Ukjent  605 kg 04.1979  Kretsstevne  Junior  -110 kg  1.-plass  200 kg  145 kg  250 kg  595 kg 03.1979  Kretsmesterskap  Junior  -110 kg  -  -  -  -  - 12.1978  Sørlandsmesterskap  Junior  -100 kg  1.-plass  190 kg  142,5 kg  220 kg  552,5 kg 11.1978  Kretsstevne  Junior  -100 kg  1.-plass  190 kg  135 kg  225 kg  550 kg 02.1978  Kretsmesterskap  Ungdom  -100 kg  -  -  120 kg  -  - 11.1977  Kretsstevne  Ungdom  -90 kg  -  -  110 kg  -  -

 Referanser 

 Eksterne lenker 


Kategori:Norske kulestøtere
Kategori:Norske diskoskastere
Kategori:Norske styrkeløftere
Kategori:Norske vektløftere
Kategori:Dopingsaker i friidrett
Kategori:Personer fra Froland kommune
Kategori:Norgesmestere i friidrett
Kategori:Fødsler i 1960
Kategori:Norske tvillinger
Kategori:Deltakere for Norge under VM i friidrett 1991
Kategori:Friidrettsutøvere for IK Tjalve
Kategori:Deltakere for Norge under VM i friidrett 1987
Kategori:Deltakere for Norge under EM i friidrett 1986
Kategori:Deltakere for Norge under EM i friidrett 1990